ສປຊ ຂໍເຂົ້າໄປຈີນ ເພື່ອສືບສວນ ການລະເມີດ ສິດທິມະນຸດ ໃນເກົາຫຼີເໜືອ
ສ​ປ​ຊ ຂໍ​ໃຫ້ຈີນ ​ອະ​ນຸຍາດ​​ ​ໃຫ້​ຄະນະ​ເຈົ້າ​ໜ້າ​ທີ່ ​ເຂົ້າ​​ໄປ​ສືບສວນ​ເບິ່ງ ​ການ​​ສົງ​ໄສ​ວ່າ​ ມີ​ການ​ລ່ວງ​ລະ​ເມີດ ສິດທິມະນຸດ ​ຢູ່ໃນ​ເກົາຫລີ​ເໜືອ.
ນັກສືບສວນ ສະຫະປະຊາຊາດ ຄົນນຶ່ງ ກ່າວວ່າ ທ່ານໄດ້ຂໍໃຫ້ ຈີນ ອະນຸຍາດ ໃຫ້ຄະນະຂອງທ່ານເຂົ້າໄປສືບສວນເບິ່ງ ການ ສົງໄສທີ່ວ່າມີການລ່ວງລະເມີດສິດທິມະນຸດຢູ່ໃນເກົາຫລີເໜືອ ທີ່ເປັນປະເທດເພື່ອນບ້ານຂອງຈີນນັ້ນ ໃນການສໍາພາດກັບຕໍ່ວີໂອເອ ທີ່ນະຄອນຫລວງວໍຊິງຕັນ ໃນວັນ ພະຫັດວານນີ້ ຜູ້ພິພາກສາອອກກິນເບ້ຍບໍານານຂອງອອສ ເຕຣເລຍ ທ່ານ Michael Kirby ກ່າວວ່າ ທ່ານຫວັງວ່າ ຄະນະ ກໍາມະການທີ່ໄດ້ຮັບການມອບໝາຍເພື່ອດຳເນີນ ການສືບສວນ ຂອງສະຫະປະຊາຊາດ ຈະສາມາດຢ້ຽມຢາມຈີນ ພາຍໃນໄລຍະ ສອງເດືອນຂ້າງໜ້ານີ້ ຄະນະດັ່ງກ່າວ ຕ້ອງໄດ້ເສັດສີ້ນກນຂຂຽນລາຍງານ ກ່ຽວກັບປະຫວັດການເຄົາລົບນັບຖື ສິດທິມະນຸດ ໃນເກົາຫລີເໜືອ ໂດຍຈະເລີ້ມຕົ້ນໃນເດືອນກຸມພາຈະມາ ເພື່ອວ່າຈະນໍາ ສະເໜີຕໍ່ສະພາສິດທິມະນຸດສະຫະປະຊາຊາດ ທີ່ມີຫ້ອງການຢູ່ນະ ຄອນເຈນີວາໃນ ເດືອນມີນາ ປະທານຄະນະກໍາມະການ ທ່ານ Kirby ໄດ້ໃຫ້ຄວາມເຫັນດັ່ງກ່າວ ຢູ່ນອກການໃຫ້ການ ກ່ຽວກັບການກ່າວຫາ ໃນການລະເມີດສິດທິມະນຸດຂອງເກົາຫລີເໜືອ ເກົາຫລີເໜືອ ໄດ້ປະຕິເສດວ່າ ຕົນບໍ່ໄດ້ລ່ວງລະເມີດສິດທິມະນຸດໃດໆ ແລະກໍບໍ່ ຍອມໃຫ້ ການຮ່ວມມື ແກ່ຄະນະສືບສວນສະຫະປະຊາຊາດ ໂດຍຮ້ອງວ່າ ເປັນການກະທຳທີ່ມຸ່ງ ຮ້າຍທາງການເມືອງ